हमने भ्रष्‍टाचार मुक्‍त समाज देखा है और वैसे समाज में रहे हैं। हमें मालूम है कि जिस समाज में भ्रष्‍टाचार नहीं होता, वह किस तरह ज्‍यादा रचनात्‍मक, उत्‍पादक बन जाता है। हम भारत को दुनिया के देशों के बीच उसकी उचित जगह पर देखना चाहते हैं। लेकिन ऐसा तब तक नहीं हो सकता जब तक जात-पात और भ्रष्‍टाचार से मुक्ति नहीं मिल जाए। और अगर इन दो अभिशापों से मुक्ति मिल जाए तो तीसरे अभिशाप (गरीबी) से अपने आप छुटकारा मिल जाएगा।